钦定古今图书集成/理学汇编/学行典/第063卷 > 《书朱守谐卷》前人
## 钦定古今图书集成/理学汇编/学行典/第063卷 > 《书朱守谐卷》前人

守谐问为学，予曰：“立志而已。”问立志，予曰：“为学而已。”
守谐未达，予曰：“人之学，为圣人也，非有必为圣人之
志，虽欲为学，谁为学？有其志矣，而不日用其力以为
之，虽欲立志，亦乌在其为志乎？故立志者，为学之心
也；为学者，立志之事也。譬之奕焉，奕者其事也；专心
致志者，其心一也；以为鸿鹄将至者，其心二也；惟《奕
秋》”之“为听”，其事专也；“思援弓缴而射之”，其事分也；